CELEX: C2007/069/55
Language: fi
Date: 2007-03-24 00:00:00
Title: Asia T-28/07: Kanne 7.2.2007 — Fels-Werke ym. v. komissio

24.3.2007   
            
            
               FI
            
            
               Euroopan unionin virallinen lehti
            
            
               C 69/26
            
         Kanne 7.2.2007 — Fels-Werke ym. v. komissio
   (Asia T-28/07)
   (2007/C 69/55)
   Oikeudenkäyntikieli: saksa
   Asianosaiset
   
      Kantajat: Fels-Werke GmbH (Goslar, Saksa), Saint-Gobain Glass Deutschland GmbH (Aachen, Saksa) ja Spenner Zement GmbH & Co. KG (Erwitte, Saksa) (edustajat: asianajajat H. Posser ja S. Altenschmidt)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 29.11.2006 tekemän päätöksen, joka koskee kasvihuonekaasujen päästölupien myöntämistä koskevaa kansallista jakosuunnitelmaa, jonka Saksa on antanut tiedoksi Euroopan parlamentin ja neuvoston direktiivin 2003/87/EY mukaisesti (asiakirjan numeroa ei ole ilmoitettu), 1 artiklan 2 kohta on kumottava niiltä osin kuin siinä todetaan direktiivin 2003/87/EY kanssa yhteensopimattomiksi sellaiset ensimmäisen päästökauppaa koskevan kauden osalta jaettavat päästöoikeuksia koskevat takeet, jotka kuvaillaan Saksaa koskevan kansallisen jakosuunnitelman luvussa 6.2 otsikkojen ”Uudet, ZuG 2007:n 11 §:n mukaiset lisälaitokset ”ja ”ZuG 2007:n 8 §:n mukaiset jaot ”alla
            
         
               —
            
            
               kyseisen päätöksen 2 artiklan 2 kohta on kumottava niiltä osin kuin siinä asetetaan Saksan liittotasavallalle rajoituksia sellaisten ensimmäisen päästökauppaa koskevan kauden osalta jaettavia päästöoikeuksia koskevien takeiden soveltamisen osalta, jotka kuvaillaan Saksaa koskevan kansallisen jakosuunnitelman luvussa 6.2 otsikkojen ”Uudet, ZuG 2007:n 11 §:n mukaiset lisälaitokset ”ja ”ZuG 2007:n 8 §:n mukaiset jaot ”alla, ja määrätään soveltamaan samaa edistystä koskevaa kerrointa kuin vastaaviin olemassa oleviin laitoksiin
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat riitauttavat komission 29.11.2006 tekemän päätöksen, joka koskee kasvihuonekaasujen päästölupien myöntämistä koskevaa kansallista jakosuunnitelmaa, jonka Saksa on antanut tiedoksi Euroopan parlamentin ja neuvoston direktiivin 2003/87/EY mukaisesti. Komissio arvostelee kyseisessä päätöksessä tiettyjä Saksan kansalliseen jakosuunnitelmaan liittyviä seikkoja sillä perusteella, että ne ovat yhteensopimattomia direktiivin 2003/87/EY (1) liitteen III kanssa.
   Kantajat, jotka harjoittavat toimintaansa sellaisissa laitoksissa, jotka ovat velvollisia kuulumaan päästökauppajärjestelmään, väittävät, että riidanalainen päätös koskee niitä suoraan ja erikseen.
   Kantajat vetoavat kanteensa tueksi seuraaviin neljään kanneperusteeseen:
   Kantajat väittävät ensinnäkin, ettei vastaajalla ollut enää oikeutta hylätä Saksan kansallista jakosuunnitelmaa 29.11.2006, koska direktiivin 2003/87/EY 9 artiklan 3 kohdassa tätä varten säädetty sitova määräaika oli päättynyt.
   Kantajat vetoavat tämän lisäksi aineellisesta näkökulmasta katsoen siihen, että direktiivin 2003/87/EY 9 artiklan 3 kohtaa, luettuna yhdessä direktiivin liitteessä III olevien perusteiden kanssa, on sovellettu virheellisesti. Kantajien mukaan uusien laitosten osalta myönnettäviä päästöoikeuksia koskevia takeita, joita komissio on arvostellut, ei voida pitää EY 87 artiklan 1 kohdassa tarkoitettuina tukina. Kyseiset laitokset eivät myöskään saa perusteetonta etua.
   Kantajien mukaan riidanalaista päätöstä ei ole myöskään perusteltu riittävästi ja sillä rikotaan näin ollen EY 253 artiklaa.
   Kantajien mukaan riidanalaisella päätöksellä loukataan lopuksi yhteisön oikeuteen kuuluvaa luottamuksensuojan periaatetta.
   
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL L 275, s. 32).